b'\n_START_ARTICLE_\nPeugeot 406\n_START_SECTION_\nProjektas\n_START_PARAGRAPH_\n406-tas modelis, buvo gan smarkiai pakeistas, lyginant su anks\xc4\x8diau i\xc5\xa1leistu Peugeot 405 modeliu. Pirmuosius Peugeot 406 modelius, jau buvo galima u\xc5\xbesisakyti pirk\xc4\x97jams nuo 1995-t\xc5\xb3 met\xc5\xb3, rugs\xc4\x97jo m\xc4\x97nesio. Kiek v\xc4\x97liau, buvo prad\xc4\x97ti gaminti ir kiti k\xc4\x97bulai, tai: universalai ir kup\xc4\x97. Ta\xc4\x8diau 1999-siais, gamintojai nusprend\xc4\x97 atnaujinti Peugeot 406-t\xc4\x85 model\xc4\xaf (apie j\xc4\xaf, aptarsime v\xc4\x97liau)._NEWLINE_Automobilis turi nema\xc5\xbe\xc4\x85 pasirinkim\xc4\x85 tarp varikli\xc5\xb3. Benzininiai yra \xc5\xa1tai tokie: 1,6i, 1.8i, 2.0i, 2.2i ir 3.0 V6. Dyzeliniai: 1.9L, 2.1D, 2.0 HDi90, 2.0HDi110, 2.2HDi. Svarbu ir tai, jog dyzeliniai Peugeot 406 automobiliai, buvo vieni i\xc5\xa1 geriausiai parduodam\xc5\xb3 dyzelini\xc5\xb3 automobili\xc5\xb3 Europoje. _NEWLINE_Kup\xc4\x97 modelis, prad\xc4\x97tas gaminti 1996-siais metais. Jis buvo suprojektuotas "Pininfarina" kompanijos. \xc5\xa0iuos modelius gamino, net ir pa\xc4\x8dioje Italijoje, kartu su Alfa Romeo GTV modeliu. Paskutiniais gamybos metais Europoje, 2004-siais, Peugeot 406 kup\xc4\x97 modelis buvo labai populiarus Anglijoje, b\xc5\xabtent d\xc4\x97l to, jis buvo pavadintas tiesiog - Peugeot Coupe._NEWLINE_\xc4\xaedomus faktas tai, kad 2002-siais metais, rugpj\xc5\xab\xc4\x8dio m\xc4\x97nes\xc4\xaf, Peugeot 406 su HDi varikliu, pasiek\xc4\x97 pasaulio rekord\xc4\x85 (su vienu kuro bako u\xc5\xbepilimu (70 litr\xc5\xb3), nuva\xc5\xbeiuotas ilgiausias atstumas). Automobilis va\xc5\xbeiavo Australijoje (Melburnas - Rockhamptonas).'